Държавен вестник, бр. 64, 2024 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  64
Доказване на съответствието: 
Всички продукти с екомаркировка тип І, като например екомаркировката на ЕС, или 
еквивалентно/и могат да служат като доказателствено средство, ако тя посочва, че хартията е 
произведена изцяло от възстановени хартиени влакна. Всякакви други подходящи 
доказателствени средства, като например техническа документация на производителя или 
протокол от изпитване от орган за оценяване на съответствието, също се приемат. 
2. Хартията трябва да е избелена поне без свободен хлор (ECF). Хартия, избелена изцяло без 
хлор (TCF), също ще се приема.
Доказване на съответствието:
Всички продукти с екомаркировката на ЕС или еквивалентно/и ще се считат за 
съответстващи. Други национални екомаркировки тип І или еквивалентно/и, изпълняващи 
горния критерий, също могат да се приемат. Всякакви други подходящи доказателствени 
средства, като техническа документация на производителя или протокол от изпитване от 
орган за оценяване на съответствието, също ще се приемат.
Вариант с устойчиво и/или законно добити естествени влакна 
Предмет: 
Закупуване на офис хартия на основата на естествени влакна, с произход от източници на 
законно и/или устойчиво добиване. 
Минимални задължителни екологични изисквания 
1. Естествените дървесни влакна за производство на целулоза трябва да са с произход от 
законни източници.
Доказване на съответствието:
Сертификатите за контрол на дървесните влакна, сертифицирани съгласно Съвет по 
стопанисването на горите (Forest Stewardship Council), Програма за утвърждаване на 
сертификационни системи в областта на горското стопанство (Programme for the Endorsement 
of Forest Certification) или други еквивалентни доказателствени средства, ще се приемат като 
доказателство за съответствие. Законният произход на дървесината може да бъде доказан 
също със система за проследяване на място. Тези доброволни системи могат да бъдат 
сертифицирани от трета страна, често като част от система по стандарт БДС EN ISO 9000 
и/или от система по стандарт БДС EN ISO 14000 или система за управление EMAS или 
еквивалентно/и. Ако дървесината е с произход от държава, която е подписала Споразумение 
за доброволно партньорство с ЕС, лицензът FLEGT, съгласно Регламент (ЕО) № 2173/2005 за 
установяването на схема на разрешителни FLEGT за вноса на дървесина в Европейската 
общност, ще служи за доказателство за законосъобразност. За несертифицирани естествени 
влакна кандидатът или участникът трябва да посочи типовете (видовете), количествата и 
произхода на влакната, използвани в производството на целулоза и хартия, заедно с 
декларация за тяхната законност. По този начин влакната трябва да могат да бъдат 
проследени по цялата производствена верига от гората до продукта.
2. Хартията трябва да е избелена поне без свободен хлор (ECF).
Доказване на съответствието:
Като доказателствено средство ще служи техническа документация на производителя.
Продуктова група: 
Почистващи препарати и принадлежности 
Предмет: 
Осигуряване на услуги по почистване с намалено въздействие върху околната среда. 
Почистващи продукти 
Минимални задължителни екологични изисквания